Cuan-Longyan-stelen

Cuan-Longyan-stelen (kinesisk: 爨龙颜碑, pinyin: Cuan Longyan bei), også kalt Da Cuan, er en viktig gravstele som ble oppsatt i fylket Luliang i provinsen Yunnan i Folkerepublikken Kina. 

Den stammer fra 458 under Liu-Song-dynastiet (420-479) under Sørdynastienes tid. Stelen står inne i Zhenyuanpu folkeskole,Tablet of Cuan Longyan Nettsted sist besøkt 25. oktober 2008 14 km sør for fylkessenteret i Zhongshu.

Steinstelen minnes den lokale mandarinen Cuan Longyan, og ble gjenoppdaget i 1826 av den høylærde Ruan Yuan, som da var Qing-dynastiets guvernør av Yunnan og Guizhou. Det som gjør denne stelen så viktig, er dens kalligrafi; den er interessant for studiet av utviklingen av kinesisk skrift og skrivekunst. Den benytter regelskrift, men vitner om en overgangsfase i utviklingen av kanselliskrift.Beskrivelse av stelen i Copybook for Chinese Calligraphy  Nettsted sist besøkt 25. oktober 2008

Stelen ble beskyttet i 1961 som kulturminne.

Stelen er 3.38 meter høy, 1,35 m bred øverst og 1,46 m bred nederst. Den er 25 cm tykk. Toppen er avrundet.

Øverst står det Song Gu Longxiang Jiangjun Hu Zhenman Xiaowei Ningzhou Cishi Nadu Xian Hou Cuan Shijun Zhi Bei (Tablett for den avdøde herr Cuan, Longxiang-general, militærmandarin, guvernør for prefekturet Ningzhou og overhode for Nadu fylke i Song-dynastiet) skrevet inne i halvbuen, 24 stegn i seks linjer. 

Lenger nede følger noen illustrasjoner, og en tekst på 24 linjer med 45 tegn i hver linje. Det hele er på 904 tegn. Her beskrives embedsmannens ættetavle og bragder.

Litteratur
 Zhongguo da baike quanshu: Kaoguxue (Store kinesiske leksikon: Arkeologi-bindet). Beijing: Zhongguo da baike quanshu chubanshe, 1986
 Zhou Linwen: Zhongguo ming bei san zhong: Meng Xiaoju bei, Cuan Baozi bei, Cuan Longyan bei. 2001; ISBN 7-80586-793-3

 Referanser 

Kategori:Minnesmerker
Kategori:Yunnan
Kategori:Yunnans historie
Kategori:Kinesisk kultur
Kategori:Oppføringer på Folkerepublikken Kinas liste over nasjonale historiske minnesmerker og kulturgoder